  Майя Бывальцева 10-тӥ коньывуонэ Удмуртиын коронавирус инфекциен черлан 112 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Ижкарын 56 выль черламъёсты пусйизы, Эгра ёросын – тямыс, Воткаын – куать, Пичи Пурга ёросын – куать, Красногорск ёросын – ньыль, Глазкарын, Алнаш, Вотка, Грак, Дэбес, Каракулино ёросъёсын – быдэн куинь, Можгаын, Кизнер, Шаркан, Якшур-Бӧдья ёросъёсын – быдэн кык, Сарапулын, Балезино, Дэри, Камбарка, Кияса, Ува ёросъёсын – быдэн одӥг. 103 адями йӧназ. Кык мурт кулӥз – воргоронъёслы 65 но 80 арес вал Туннэ нуналлы элькунын коронавирус инфекциен черлан 6 сюрс 503 учыр лабораториосын зэматэмын. 4 сюрс 399 адями йӧназ, 117 мурт кулӥз. Та дыре 94-езлэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  